Cum à nobis petitur quod iustum est,  honestum tam vigor æquitatis, quam ordo exigit rationis, vt id per solicitudinem officij nostri ad debitum perducatur effectum. Ea propter dilecti in Domino filij vestris iustis postulationibus grato concurrentes assensu præsentium auctoritate districtius inhibemus, ne Venerabilis frater noster Lugdunensis Archiepiscopus,  Episcopus Lingonensis, vel aliquis vester Prælatus procurationes, aut exactiones indebitas à vobis extorquere præsumat. Sed iis quæ iuxta Lateranensis statuta Concilii debentur iidem contenti existant. Statuentes ne aliquis in vos, vel villas vestras, sine manifesta,  rationabili causa excommunicationis, suspensionis, vel interdicti sententiam audeat promulgare. Decernimus ergo vt nulli omninò hominum liceat hanc paginam nostræ inhibitionis,  constitutionis infringere, vel ex ausu temerario contraire,  Datum Laterani VIII. Calen. Iunij, Pontificatus nostri anno XIV.